Davids Samling
Davids Samling, C.L. Davids Samling, museum i København, stiftet 1945 af juristen og kunstsamleren Christian Ludvig David, der skænkede sin samling, sit hus i Kronprinsessegade og størstedelen af sin formue til den selvejende institution C.L. Davids Fond og Samling. 
Museet, der åbnede i 1948 og stadig udbygges, rummer Nordens største samling af islamisk kunst og kunsthåndværk fra ca. 700-t. til 1800-t.; men også europæisk kunst og kunsthåndværk fra 1600- og 1700-t. er rigt repræsenteret, ligesom samlingen rummer malerier af bl.a. Jens Juel, C.W. Eckersberg og Christen Købke. 

Davids Samlings hjemmeside
